OpenLLM-France/wikimedia huggingface dataset:
# Pertsonen Aurkako Minen Debekurako Nazioarteko Kanpaina

Minak Debekatzeko Nazioarteko Kanpaina (International Campaign to Ban Landmines - ICBL ingelesez) pertsonen kontrako minak eta barreiatze-bonba debekatzeko lan egiten duten 70 herrialdetan dagoen sare globala da.

## Historia

Koalizioa 1992an eratu zen, sei erakundek (Human Rights Watch, Medico International, Handicap International, Physicians for Human Rights, Vietnam Veterans of America Foundation eta Mines Advisory Group) batera lan egitea erabaki zutenean minak debekatzeko. Egun 1.400 erakunde inguru biltzen ditu, tokian, estatuan eta nazioartean pertsonen kontrako minekin amaitzeko lan egiten dutenak. Horien artean, emakumeen, haurren eta gerrako beteranoen interesak babesten dituzten lan-taldeak eta erakundeak daude, baita giza eskubideen aldeko talde laiko eta erlijiosoak ere.
Hasieratik, Jody Williams kanpainaren buru eta bozeramaile bihurtu zen, Diana Galeskoaren babesarekin.

### Ottawako Hitzarmena

1997an, kanpainan bildutako erakunde, Nazio Batuen agentziek, gobernuek, komunitateek eta gizarte zibilak lehen helburua lortu zuten: Ottawako Ituna sinatzea, minak erabiltzea debekatzen duena. Itunak arrakasta izan arren (156 herrialdek sinatua), Estatu Batuak, Txinako Herri Errepublika edo Errusia bezalako nazio garrantzitsu batzuek oraindik ez dute sinatu.
Urte berean, Kanpaina bera eta haren erakunde nagusia, ICBL, eta Jody Williams, garai hartako koordinatzailea, Bakearen Nobel Saria jaso zuten.

## Sariak eta Aitortzak

1997ko Bakearen Nobel Saria

## Erreferentziak

* ↑ Anti-land mine activists win Nobel Peace Prize 10 de octubre de 1997. Nota de prensa en CNN, 10 de octubre de 1997 (en inglés)

## Ikus, gainera

* Ottawako Ituna
* Armagabetzeari lotutako gaiei buruzko Nazio Batuen Bulegoa
* Pertsonen kontrako minen arriskuaz eta minei lotutako ekintzei bideratutako Informazioaren Nazioarteko Eguna

## Kanpo estekak

* Nobel Saridunaren 1997ko Bakearen Nobel saridunaren orri ofiziala (ingelesez)
* Minak Debekatzeko Nazioarteko Kanpainaren orri ofiziala (ingelesez)
* Datuak: Q325523
* Multimedia: International Campaign to Ban Landmines / Q325523
# Philadelphia Phillies

Philadelphia Phillies AEBtako Pennsylvania estatuko Filadelfia hirian egoitza duen MLB ligako beisbol talde bat da. Etxeko partiduak Citizens Bank Park estadioan jokatzen ditu.

## Palmaresa

* MLBko txapelketak (2): 2008, 1980
* Liga Nazionaleko Txapelketak (6): 2008, 1993, 1983, 1980, 1950, 1915
* Ekialdeko Dibisio Txapelketak (8): 2008, 2007, 1993, 1983, 1980, 1978, 1977, 1976

## Iruditegia

* Citizens Bank Park.
* Grover Cleveland Alexander.
* Jayson Werth.
* Roy Halladay.

## Kanpo estekak

* Philadelphia Phillies taldearen webgunea (Ingelesez)
* Datuak: Q650840
* Multimedia: Philadelphia Phillies / Q650840
# Marcelo Azkarraga Palmeroren lehen gobernua

Marcelo Azcárraga Palmeroren lehen gobernua, 1897ko abuztutik urrira arte, laburra baina esanguratsua izan zen. 1897ko abuztuaren 8an hartu zuen Ministroen Kontseiluko presidentzia, Antonio Cánovas del Castilloren erailketaren ondoren. Bere agintaldian, Azcárraga egonkortasun politikoari eustean eta Canovasen heriotzaren ondorengo trantsizioa kudeatzean zentratu zen. Bere gobernua 1897ko urriaren 4an amaitu zen, Práxedes Mateo Sagastak ordezkatu zuenean.

## Kabinetea

Ministroen Kontseilua, 1897ko abuztuaren 8a – urriaren 4a :
| Funtzioa | Izena eta abizenak | Denbora |
| Ministroen Kontseiluko presidentea | Marcelo Azkarraga Palmero | 1897ko abuztuaren 8a – abuztuaren 21a (bitarteko) |
| Ministroen Kontseiluko presidentea | Marcelo Azkarraga Palmero | 1897ko abuztuaren 21a – urriaren 4a |
| Gerra ministroa | Marcelo Azkarraga Palmero | 1897ko abuztuaren 8a – urriaren 4a |
| Agintaritza ministroa | Fernando Cos-Gayón | 1897ko abuztuaren 8a – urriaren 4a |
| Estatu ministroa | Carlos O'Donnell | 1897ko abuztuaren 8a – urriaren 4a |
| Itsas Armada ministroa | José María Beranger | 1897ko abuztuaren 8a – urriaren 4a |
| Itsasoz haraindiko ministroa | Tomás Castellano Villarroya | 1897ko abuztuaren 8a – urriaren 4a |
| Ogasun ministroa | Juan Navarro Reverter | 1897ko abuztuaren 8a – urriaren 4a |
| Grazia eta Justizia ministroa | Manuel Aguirre de Tejada | 1897ko abuztuaren 8a – urriaren 4a |
| Sustapen ministroa | Aureliano Linares Rivas | 1897ko abuztuaren 8a – urriaren 4a |

## Kanpo estekak

* Datuak: Q125921336
# Picassori Gorazarrezko Monumentua

Picassori Gorazarrezko Monumentua, katalanez Homenatge a Picasso, Antoni Tàpies egilearen eskultura da. Bartzelonako Picasso pasealekuan kokatuta dago. Lana beirazko 4x4x4 metroko kubo baten barruan dago eta 11 m²ko urmael baten erdian. Ura kuboaren alboetatik erortzen da.

## Historia

1981an Bartzelonako Udalak Antoni Tàpiesi Pablo Picassoren omenaldiz monumentu bat egiteko enkargua egin zion. Monumentua Picasso pasealekuan, Parc de la Ciutadellan kokatzeko zen.
Artistak multzo bat irudikatu zuen: kubo baten barraun estilo modernistaren altzari batzuk pentsatu zuen: sofa, ispilu eta armairu bat. Horrekin Picasso Bartzelonan bizi izan zen garaia gogorarazi nahi zuen. Halaber, XX. mende hasierako Bartzelona industriala gogoratzeko, altzariak zeharkatuz, burnisko habeak jarri zituen. Halaber, aulki eta manta zuri batzuk ikus daitezke, guztiak sokaz lotuta. Mantak zabalduta daude eta haientan Picassoren esaldi batzuk irakur daitezke, esaterako "un quadre no és per decorar un saló, sinó que és una arma d'atac i de defensa contra l'enemic", euskaraz, "margolan bat eta da saloi bat apaintzeko, etsaiaren aurkako defentsa-arma bat baizik".
2006an Pere Casanovasek monumentua zaharberritu zuen.
2007an Tapies Fundazioak erakusketa antolatu zuen non monumentuaren zirriborroak erakusten ziren.

## Erreferentziak

* ↑ http://www.fundaciotapies.org/site/spip.php?rubrique645%7Cconsulta=21 desembre 2013|títol=Homenatge a Picasso (exposició)|obra=web|editor=Fundació Tàpies}}
* ↑ https://web.archive.org/web/20170314202009/http://fundaciotapies.org/site/spip.php?rubrique851
* ↑ https://web.archive.org/web/20160303165414/http://www.fundaciotapies.org/site/spip.php?rubrique645

## Kanpo estekak

* (Katalanez):Monumentuari buruzko informazioa.
* Datuak: Q18696664
* Multimedia: Homenatge a Picasso (Antoni Tàpies) / Q18696664
# Uribarri (Bilboko auzoa)

    Artikulu hau Bilboko auzoari buruzkoa da; beste esanahietarako, ikus «Uribarri (argipena)».
Uribarri Bilboko auzoa da. 32,43 hektarea eta 14.048 biztanle dauzka. Izen bereko barrutian kokaturik dago, bigarren barrutian alegia. Auzoak barrutiari izena ematen dio.
Matiko eta Zurbaraneko auzoan artean kokatzen da, hiriaren eta Bilboko itsasadarraren ekialdean.
Malda horiek, irisgarritasun arazoak sortzen dituzte mugikortasun gutxiko pertsonentzat gehienbat. Horretarako, udalak espaloiak hobetu eta eskailera mekanikoak ezarri zituen auzoko Kristo kalean. Eskailera horiek bi tarte dauzkate eta 200 metroko luzera.
* Begoñako Errepublikaren mapa topografikoa (1925)

## Irisgarritasuna

Bilboko auzo askotan bezala, auzoaren ezaugarri nagusia maldak dira. Mendebaldetik ekialderanzko norabidean, maldan gora doa auzoaren profila. Malda horiek irisgarritasun arazoak sortzen dituzte, mugikortasun gutxiko pertsonentzat gehienbat.
Irisgarritasuna hobetzeko, udalak espaloiak hobetu eta hainbat azpiegitura jarri ditu azken urteetan:
* Uribarri kalean dauden arrapala mekanikoak. Lau tarte dira, guztira 65 metroko luzera dutenak. Zoritxarrez, arrapalen matxurak ohikoak izaten dira, bandalismoa eta eguraldiaren eragina dela eta.
* Trauko zeharkalean kokatutako eskailera mekanikoak. 6 tarte dira, Aralar kalea, Esnarritzaga kalea eta Uribarriko C zeharkalea lotzen dutenak.
* Uribarriko C zeharkalea eta Maurice Ravel etorbidea lotzen duten bi igogailu, 7 metroko altuera igotzen dutenak.
* Tutulu kalean kokatutako igogailua, 14,95 metroko altuera igotzen duena.

## Garraio publikoa
### Autobusa

Bilbobuseko hamalau lineek komunikatzen dute Uribarri Bilboko erdialdearekin eta Bilboko beste auzoekin. Linea horietatik hamaika autobus normalei dagozkie, bi mikrobusei eta bat gautxori bati.

### Trena

Euskotrenen Txorierriko linearen (Bilbo-Lezama) geltoki bat dago Uribarri auzoan.

### Metroa

Etorkizunean, Bilboko metroaren hirugarren linearen geltoki bat egongo da, guztira lau sarbide izango ditu auzoaren lekurik garaienetan bizi diren biztanleen irisgarritasuna errazteko.

## Kalerik garrantzitsuenak

* Tiboli kalea
* Uribarri kalea
* Trauko kalea

## Elkarteak

* Uribarri (konpartsa)
* Aldapan Gora Kultur Koordinakundea
* Tanttaka Euskara Taldea
* Aletu Emakumeen Elkartea
* Gure Etxea Auzo Elkartea
* Gailurra Mendi Taldea
* Gozaldi Eskaut Taldea
* Uribarriko Gazte Konpartsa

## Ikus, gainera

* Mahatserri
* Begoña Arroyo

## Kanpo estekak

* Datuak: Q11954094
* Multimedia: Uribarri (neighborhood) / Q11954094
* ↑ Bilbao Kultura. (2015-02-02). Begoña Herri Garaia - Begoña, Un Pueblo de Altura. (Noiz kontsultatua: 2024-08-02).
* ↑ «‘Uribarriko emakumeen bizi esperientziak Frankismo garaian’ liburua kalean» BERTON 2012-12-10 (Noiz kontsultatua: 2024-08-03).
# Wuhan Three Towns FC

Wuhan Three Towns Football Club (pinyinez: Wǔhàn Sānzhèn Zúqiú Jùlèbù) Txinako futbol taldea da, Wuhan hirian egoitza duena. 2016an sortu zen eta Txinako futbol liga irabazi zuen 2022an.

## Historia

2016an sortu zen eta maila beherenetik hasi zen jokatzen. 2020an 3. maila irabazi zuen, 2021ean bigarren maila eta 2022an lehen mailako txapelduna izan zen.

## Palmaresa
### Txinan: 2

* Txinako liga:
** Txapelduna (1): 2022.

## Kanpo estekak

* Wuhan Three Toowns taldearen webgune ofiziala
* Datuak: Q65062245
* Multimedia: Wuhan Three Towns FC / Q65062245
# José Luis Azkona

José Luis Azkona Hermoso (Iruñea, 1940ko martxoaren 28a – Belém, 2024ko azaroaren 20a) nafar apaiza izan zen, agustindar errekoletoa. Deikaztelukoa, Granadako Unibertsitatean teologia ikasi eta misiolari joan zen. 1987an Marajóko apezpiku izendatu zuten.
* Datuak: Q1709384
* Multimedia: José Luis Azcona Hermoso / Q1709384
# Felipe Barandiaran

Felipe Barandiaran Mujika (Lazkao, 1945eko uztailaren 29a) euskal antzezle eta bikoiztailea da.

## Biografia

Felipe Barandiaran EiTBn hasi zen lanean 1982. urtean, euskarazko bikoizte lanetan.
1985. urtean, Anjel Lertxundiren Hamaseigarrenean aidanez filmean parte hartu zuen. Bertan, Domingoren paperean egin zuen lan. Antzezlan bikain horren ondorioz, Anjel Lertxundiren Kareletik filmean hartu zuen parte.
1988. urtean, Ernesto Telleríaren Eskorpion filmean lan egin zuen. Handik urtebeteea, Arantxa Lazkanoren Urte ilunak filmean ere parte hartu zuen.
Bikoizketa aktore moduan, euskarazko ahotsa jarri die telebista eta filmetako pertsonaia askori.
Egun, EiTBko zenbait iragarkiri ahotsa jartzen die. Horrez gain, hainbat katetako telesail askotan ere parte hartu du, Goenkalen edota El Comisarion esaterako.

## Filmografia
### Telebista

* Goǃazen (2009)
* El Comisario (2002)
* La noche del escorpión (2002)
* El Señorío de Larrea (1999)
* Goenkale (1994 , 2009)

### Zinema

* Aupa Etxebeste! (2005)
* Mi hijo Arturo (2001)
* Megasonikoak (1996)
* Urte ilunak (1993)
* Eskorpion (1989)
* Kareletik (1987)
* Hamaseigarrenean aidanez (1985)

### Bikoizlari

* Ahmed, Alhambrako printzea (1998)
* One Piece (1999 - ????)
* Karramarro Uhartea (2000) - Walker (euskaraz)
* Lagundu! Arraina naiz (2000) - Bill
* Izotz Aroa (2002) - Oscar
* El Cid-en kondaira (2003) - Alvar Fanez
* Planeta 51 (2009) - Eckleren aita
* Asterix: Jainkoen egoitza (2014) - Panoramix

## Kanpo estekak

* Datuak: Q8961106
# Shandong Luneng Taishan FC

Shandong Luneng Taishan FC (pinyinez: Shāndōng Lǔnéng Tàishān) Txinako futbol talde ezaguna da, Jinan hirikoa. Txinako futbol liga lau aldiz irabazi du.

## Palmaresa
### Txinan: 16

* Txinako liga (5): 1999, 2006, 2008, 2010, 2021.
* Txinako kopa (8): 1995, 1999, 2004, 2006, 2014, 2020, 2021, 2023.
* Txinako Superkopa (2): 1995, 2015.
* Txinako Super Ligako Kopa (1): 2004.

## Kanpo estekak

* Datuak: Q1046367
* Multimedia: Shandong Luneng Taishan / Q1046367
# Piongiangko metroa

Piongiangko metroa (koreeraz: 평양 지하철), Ipar Koreako Piongiang hiriko garraiobide publikoa da. 1973ko irailaren 6an zabaldu zen eta gaur egun metro-sareak bi linea eta 22,5 kilometro dauzka.
2006an 35 milioi bidaiarik erabili zuten.

## Ikus, gainera

* Piongiang

## Kanpo estekak

* (Ingelesez) Piongiangko metroari buruzko webgunea.
* Datuak: Q80872
* Multimedia: Pyongyang Metro / Q80872
# Shanghai Port FC

Shanghai SIPG FC (pinyinez: Shànghǎi Shànggǎng) Txinako futbol talde ezaguna da, Shanghai hiriko Xuhui Barrutian egoitza duena. Txinako futbol liga irabazi du birritan.

## Palmaresa
### Txinan: 4

* Txinako liga:
** Txapelduna (3): 2018, 2023, 2024.
** Bigarrena (3): 2015, 2017, 2021.
* Txinako kopa:
** Finalista (2): 2017, 2021.
* Txinako Superkopa (1): 2019.

## Kanpo estekak

* Datuak: Q564216
* Multimedia: Shanghai SIPG FC / Q564216
# Kléber Dadjo

Kléber Dadjo (Siou, Togolandia, 1914ko abuztuaren 12a - Togo, 1988ko irailaren 23a) togoar militar eta politikaria izan zen. Togoko jarduneko presidente izan zen 1967an.
Bigarren Mundu Gerran parte hartu zuen britainiar armadan. Ondoren, Indotxinako gerran eta Aljeriako gerran borrokatu zuen, Frantziako armadako kide gisa. Independentzia iritsi zenean, Garde togolaise-ko buru bihurtu zen.
1963ko estatu kolpearen ondoren Nicolas Grunitzky presidentearen kabinete militarreko buru izendatu zuten. 1967ko urtarrilaren 13ko kolpe militarraren ondoren, herrialdeko jarduneko presidente izendatu zuten 1967ko apirilaren 14ra arte.
Egun horretan Gnassingbé Eyadéma izendatu zuten lehendakari. 1967tik 1968ra Dadjo Defentsa ministro eta presidentearen kabinete militarreko burua izan zen. 1968an erretiratu zen eta bere jaioterrira itzuli zen kantonamenduko buru izateko.

## Kanpo estekak

* Datuak: Q540954
# Santo Domingo de la Calzadako katedraleko oilategia

Santo Domingo de la Calzadako katedraleko oilategia, Errioxako hiri honetako katedraleko egitura berezia da, oilategi funtzional bat, hegaztien bikote berezi bat gordetzen duena: oilar bat eta oilo bat, biak zuriak.
Santo Domingon elezahar ezaguna den Oiloaren mirariaren oroigarri bizia da oilategia. Oilategiaren gainean beste erlikia bat dago, mirariaren beste progagonista izan zen erromesa urkatu zuten urkamendiko zur zati bat.

## Historia

1460 urtearen inguruan eraikia, harri polikromatuzko obra gotiko bat da. Transeptuaren eskuineko besoan dago, epistolaren aldean (hegoaldean), Santo Domingoren hilobiaren aurrean.
Oilategi eraikia 15. mendekoa izan arren, oiloen presentziaren lekukotasunak daude zaharragoak. Katedralaren artxiboan bada dokumentu bat, 1350eko urriaren 6koa, oiloak daudela adierazten duena. Avignongo aita santua Klemente VI.aren bulda bat da, zeinean fededunei gomendatzen zaien induljentziak eskuratzeko ona izango dela katedraleko elizkizunetara joatea edo «elizan daudeen oilo eta oilarrari begiratzea».
Ohitura izan zen Donejakue Bideko erromesen artean katedrala bisitatuz gero, hegaztien luma bat hartzean kapelan jartzeko eta bideiari jarraitzeko. 21. mendean ezin zaie lumarik kendu, bisitarien eskuetatik babestuta daude oiloa eta oilarra.
Bi hegaztiak hilero ordezkatzen dituzte, zeregin hori eta zaintza kofradia bateko boluntarioek egiten dutelarik. Fededunen eskaintza izan ohi dira oiloa eta oilarra, beti zuriak.

## Iruditegia

* Hegaztiak leihotik ikusiak.
* Ikusmira barrutik, oilategiko eskilarak igota.
* Apainduraren detailea: goian mirariko urkamendiko egur zatia.

## Erreferentziak

* ↑ (Gaztelaniaz) J.ALBO. (2007-11-12). «La 'madera de la horca del peregrino' vuelve a la catedral» La Rioja (Noiz kontsultatua: 2024-11-19).
* ↑ (Gaztelaniaz) «Los polluelos que nacieron en la Catedral - Viajeros España» Mundicamino 2011-08-15 (Noiz kontsultatua: 2024-11-19).
* ↑ (Gaztelaniaz) Albo, Javier. (2016-10-14). «El canto que hizo historia» La Rioja (Noiz kontsultatua: 2024-11-19).
* ↑ (Gaztelaniaz) Revista Oxígeno. (2015-10-06). «Mitos y leyendas del Camino de Santiago» Oxígeno (Noiz kontsultatua: 2024-11-19).
* ↑ (Gaztelaniaz) ▷ Leyenda de Santo Domingo de la Calzada. 2017-06-15 (Noiz kontsultatua: 2024-11-19).

## Kanpo estekak

* Datuak: Q131151057
* Multimedia: Henhouse of the Cathedral of Santo Domingo de la Calzada / Q131151057
# Javier Pascual Llorente

Javier Pascual Llorente (Alfaro, Errioxa, 1971ko martxoak 30) espainiar txirrindulari ohi bat da, profesionala 1995 eta 2005 artean.
Batez ere Murtziako Itzulian nabarmendu zen, non zenbait etapa irabazi zituen, podiuma zapaldu zuen eta 2003ko edizioa irabaztera ere iritsi zen. 2004an EPOarekin positibo eman zuen.
2006an, Puerto Operazioan, Guardia Zibilak Eufemiano Fuentesek lideratutako doping sarearen bezero bezala identifikatu zuen Llorente izen klabearekin. Espainiar justiziak ez zuen Llorente zigortu garai horretan Espainian dopinga ez baitzen delitu eta kirol zigorrik ere ez zuen jaso, kasu honen instrukzioa egin behar zuen epaileak AMA eta UCI bezalako nazioarteko erakundeei Llorenteren inplikazioa doping sarearen bezero bezala frogatuko zuten frogak emateari uko egin baitzion.

## Palmaresa

1989
* 3. Besayako Itzulian eta 2 etapa
1991
* 2. Santikutz Klasikan
1992
* 3. Zamorako Itzulian
1993
* San Gregorio Saria
1994
* Toledoko Itzulia
* 2. Baiona-Iruñean
1999
* Etapa 1 Murtziako Itzulian
2000
* Etapa 1 Valentziako Erkidegoko Itzulian
2003
* Andaluziako Itzulia eta etapa 1
* Murtziako Itzulia eta 2 etapa

## Taldeak

* Banesto (1992-1994)
* Santa Clara (1995-1996)
* Telecom-Flavia (1997)
* Avianca-Telecom (1998)
* Kelme-Costa Blanca (1999-2003)
* Comunidad Valenciana (2004-2005)

## Kanpo estekak

* Datuak: Q2259796
# Islamiar egutegia

Islamiar egutegia, baita ere Hejira egutegia izenez ezaguna, (arabieraz: التقويم الهجري‎, at-taqwīm al-hijrī, persieraz: تقویمهجري قمری‎, taqwīm-e hejri-ye qamari) ilargi-egutegi bat da.
30 urteko zikloetan banatzen da, 360 ilargi-hilabete, ohitura sumertarrak jarraituz. Zikloko 30 urteak 354 eguneko 19 urtetan eta 355 eguneko 11etan banatzen dira. Egutegi honen jatorria Hejiraren hasiera da, gregoriotar egutegiko 622ko uztailaren 16a. Urtearen zenbakiaren ondoren H edo AH letrak ipintzen dira, anno Hegirae (Hejiraren urtean) inizialei dagokiena.

## Egunak

Asteko egunak honakoak dira:
* al-ahad (الأحد «lehena»), igandea
* al-ithnayn (الإثنين «bia»), astelehena
* al-thalatha (الثلاثاء «hirugarrena»), asteartea
* al-arba`a (الأربعاء «laugarrena»), asteazkena
* al-jamis (الخميس «bosgarrena»), osteguna
* al-yuma` (الجمعة «bilera») ostirala. Jaieguna delako deitzen da horrela, mezkitetan otoi kolektiboak egiten diren eguna.
* as-sabt (السبت «zazpigarrena» edo «sabat»), larunbata.

## Hilabeteak

Islamiar hilabeteek honako izenak dituzte arabieraz:
* Muḥarram — المحرّم, "debekatua" — 30 egun.
* Ṣafar — صفر, "huts" — 29 egun.
* Rabīʿ I (Rabīʿ al-Awwal) — ربيع الأوّل, "lehenengo udaberria" — 30 egun.
* Rabīʿ II (Rabīʿ ath-Thānī) or (Rabīʿ al-Ākhir) — ربيع الثاني or ربيع الآخر, "bigarren udaberria" — 29 egun.
* Jumādā I (Jumādā al-Ūlā) — جمادى الأولى, "lur idorraren lehenengo hilabetea" — 30 egun.
* Jumādā II (Jumādā ath-Thāniya edo Jumādā al-Ākhira) — جمادى الآخرة, جمادى الثانية, "lur idorraren bigarren hilabetea" — 29 egun.
* Rajab — رجب, "begirunea" — 30 egun.
* Shaʿbān — شعبان, "sakabanatua" — 29 egun.
* Ramaḍān — رمضان, "kiskalita" — 30 egun.
* Shawwāl — شوّال, "altxatua" — 29 egun.
* Dhū al-Qaʿda — ذو القعدة, "su-etenarena" — 30 egun.
* Dhū al-Ḥijja — ذو الحجّة, "erromesaldiarena" — 29 edo 30 egun.

## Erreferentziak

* ↑ van Dalen, B.; Humphreys, R.S.; Lambton, A.K.S; et al.. Tarikh. in: Encyclopedia of Islam Online. Brill Academic Publishers ISSN 1573-3912..

## Kanpo estekak

* Datuak: Q28892
* Multimedia: Islamic calendars / Q28892
# Alex Marchal

Alex Marchal García (Antsoain, Nafarroa Garaia, 2007ko irailaren 17a) futbolari nafarra da, Errealeko harrobian hezia. Ezker hegalean edo puntaerdi lanetan aritzen da. Irurzun futbolari ohiaren semea da.

## Kirol ibilbidea

2024ko ekainaren 5ean eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Sanse | 1.F | 2024/25 | - | - | - | - | - | - | - | - | - | - | - | - | - | - |
| Sanse | Denera | Denera | - | - | - | - | - | - | - | - | - | - | - | - | - | - |
| Ibilbide osoan | Ibilbide osoan | Ibilbide osoan | - | - | - | - | - | - | - | - | - | - | - | - | - | - |

## Erreferentziak

* ↑ Alex Marchal deslumbra entre las nubes

## Kanpo estekak

* Fitxa
* Datuak: Q131295708
# Maria Luisa Hesse-Kasselgoa

Maria Luisa Hesse-Kasselgoa (Kassel, Germaniako Erromatar Inperio Sakratua, 1688ko otsailaren 7a - 1765eko apirilaren 9a, Leeuwarden, Herbehereak), Orangeko printzesa ezkontidea izan zen 1709 eta 1711 artean, Joan Gilen Friso printzearen emazte gisa. Herbehereetako erregeordea izan zen bi alditan: 1711tik 1730era, bere seme Gilen IV.aren erregealdian, eta 1759tik 1765era, bere biloba Gilen V.aren erregealdian. Hesse-Kasselgo Karlos I.a landgravearen eta Maria Amalia Kurlandiakoaren alaba zen. XXI. mendean Europan dauden monarkia guztien arbasoa da.

## Genealogia

Zuhaitz genealogikoa :
Karl Friedrich I, Grand Duke of Baden
Princess Amalia of Nassau-Dietz
William VI, Landgrave of Hesse-Kassel
William Louis, Prince of Baden
Charles I, Landgrave of Hesse-Kassel
Hedwig Sophie of Brandenburg
unnamed son van Oranje-Nassau
Maria Luisa Hesse-Kasselgoa
Jacob Kettler
unnamed daughter van Oranje-Nassau
Maria Amalia of Courland
Margravine Louise Charlotte of Brandenburg
unnamed daughter2 van Oranje-Nassau
Gilen IV.a Orange-Nassaukoa
Caroline of Orange-Nassau
Anna van Oranje-Nassau
Gilen V.a Orange-Nassaukoa :

## Kanpo estekak

* Datuak: Q62593
* Multimedia: Maria Louise of Hesse-Kassel / Q62593
# Toril (Cáceres)

Toril Cáceresko probintziako udalerria da. Cácerestik 108 kilometrora dago. 2008ko erroldaren arabera 196 biztanle zituen 149,76 km²-ko azaleran.
# Poloniako Senatua

Poloniako Senatua edo polonieraz Senat Poloniako Parlamentuko goi ganbera da. Senatua 100 senatariek edo polonieraz Senator-ek osatzen dute. Sufragio unibertsalez aukeratzen dira eta ganberako burua Sejmeko Mariskala (Marszałek Senatu) da.
Poloniako behe ganbera Sejm da.

## Osaketa

2007 urtean ospatutako hauteskundeak geroztik, honela osatzen da Poloniako Errepublikako goi ganbera:
Poloniako Senatuaren osaketa 2007ko hauteskundeak geroztik :
| Alderdia | Alderdia | Eserlekuak |
| Hiritar Plataforma | Hiritar Plataforma | 60 | 60 |
| Legea eta Justizia | Legea eta Justizia | 39 | 39 |
| Independientea | Independientea | 1 | 1 |
| Guztira 100 eserleku. |||||

## Kanpo estekak

* Webgune Ofiziala (Polonieraz) (Ingelesez)
* Datuak: Q98975
* Multimedia: Senate of Poland / Q98975